Bolest plavog jezika

Bolest plavog jezika - BPJ ili kataralna groznica ovaca (, ) je akutno virusno oboljenje pretežno ovaca, ali i koza, goveda, jelena i divljih preživara.

Javlja se enzootski, u vidu prirodno žarišnih infekcija a prenosi se hematofagnim insektima (komarci iz roda Culicoides, krpelji, obadi).

Bolest plavog jezika se nalazi na listi A OIE-a sa šifrom (A090).

 Uzročnik 
mini|lijevo|220px|Virus plavog jezika
Uzročnik bolesti je virus plavog jezika iz porodice Reoviridae, roda Orbivirus kod kojeg je dosad identifikovano 24 serotipa.

 Rasprostranjenost 
mini|220px|Karta kretanja različitih serotipova virusa u Evropi od 1998.
Oboljenje je rašireno u više zemalja koje se nalaze u prostoru između 40° sjeverne i 35° južne geografske širine. Virus plavog jezika je serološki identifikovan u regijama gdje je prisutan komarac Culicoides (npr. Afrika, Amerika, Australija, južna Azija i Okeanija), ali je virus kod klinički pozitivnih slučajeva izolovan samo u nekoliko zemalja. Od balkanskih zemalja prisutno je u Bugarskoj (od 1999.), u Makedoniji i SR Jugoslaviji (2001.g), a od 2002. i u Hrvatskoj i Bosni i Hercegovini.http://scindeks.nb.rs/article.aspx?artid=0354-13200301379D&redirect=ft Nakon dužeg perioda slabije aktivnost, bolest je ponovno registrovana u BiH i zemljama Jugoistočne Evrope krajem 2014. godine.Ured za veterinarstvo BiH

 Klinički znaci 

Stepen bolesti može biti od perakutnog do hroničnog sa mortalitetom od 2-30%. Virus plavog jezika uzrokuje vaskularno endotelijalno oštećenje koje za posljedicu ima edeme, kongestiju, krvarenje, cijanozu jezika ("plavi jezik"), iscjetke iz nosa, konjuktivitis, pobačaj, upalu i nekrozu. Period inkubacije je 4-6 dana, a temperatura je između 40,5-42 °C. Oboljele jedinke imaju poteškoće pri kretanju.

 Dijagnoza 

Tipični klinički znaci ove bolesti omogućuju pozitivnu dijagnozu, posebno u područjima gdje je ova bolest endemična. Izolacija virusa se vrši iz krvi (kod živih životinja) ili iz tkiva slezene, jetre, koštane srži, limfnih čvorova ili krvi iz srca (nakon obdukcije).http://www.vef.hr/org/mbio/zaraze/pdf/Bolest%20plavog%20jezika.pdf

Diferencijalno dijagnostički u obzir mogu doći:

 kod ovaca: zarazni ektim, slinavka i šap, boginje ovaca, zarazna šepavost, vezikularni stomatitis
 kod goveda: slinavka i šap, zarazna korica, zarazni rinotraheitis goveda, parainfluenca

 Liječenje i preventiva 
mini|230px|Prenosilac virusa, komarac iz roda Culicoides
Nema efikasnog lijeka ni tretmana. Preventiva bolesti se postiže karantinom, vakcinisanjem i kontrolom prenosnika bolesti.

 Reference 

 Vanjski linkovi 

Kategorija:Bolesti ovaca i koza
Kategorija:Bolesti goveda
Kategorija:Bolesti koje prenose insekti